Jadrový reaktor
Prvý jadrový reaktor bol uvedený do prevádzky roku 1942 v Chicagu pod vedením Enrika Fermiho. Jadrový reaktor využíva väzbovú energiu jadra, ktorá sa uvoľňuje pri štiepení jadier ťažkých prvkov. 
Táto jadrová energia sa získava štiepením izotopov uránu, tória, plutónia, deutéria a tricia. V dnešných jadrových elektrárňach sa väčšinou štiepi urán, ktorý sa v prírode nachádza ako minerál smolinec alebo uranin. Jadrové palivo je veľmi efektívne. Z 1g 235U vznikne úplným štiepením 75600 MJ tepelnej energie.

Prvá jadrová elektráreň na svete bola pripojená k sieti v  r.1954 v Obninsku pri Moskve. Jej tepelný výkon je 30 MW a elektrický 5MW. V r.1989 bolo postavených viac ako 250 jadrových elektrárni a ďalšie sú naplánované. Jadrové elektrárne sú v podstate tepelné elektrárne, kde sa používa namiesto parného kotla jadrový reaktor a parný generátor a výmenník tepla. Rozdiel je iba v použitom druhu paliva a spôsobu jeho premeny na teplo.

V súčasnosti sa používa pre energetické účely len štiepna reakcia, ktorá je dobre technologicky zvládnutá. Vieme ju riadiť, regulovať. Až sa podarí vedcom zvládnuť riadenie priebehu termonukleárnej reakcie, dostane človek nevyčerpateľný zdroj energie.

V jadrovom reaktore sa štiepia ťažké jadra atómu 235U a 238U alebo plutónia 242Pu. Jadrová energia sa získava nárazom neutrónov na jadro štiepneho materiálu, v dôsledku čoho sa jadro rozpadne na dve časti. Uvoľnená energia má podobu žiarenia (9%), podobu kinetickej energie (83,5%). Súčasne vznikajú voľné neutróny (2,5%) a neutrína (5%) a tým i reťazová reakcia a trvalé uvoľňovanie energie. Uvoľnená energia sa teplonosnou látkou napr. H2O, CO2 odvádza do výmenníka tepla a z neho do parnej turbíny. K regulácii rýchlosti štiepenia sa používa moderátor napr. ťažká voda, grafit, berýlium.

Časti jadrového reaktora
1) palivo – palivové články

(obohatený 235U a 238U alebo 242Pu či neptunium)
2) moderátor 
(moderátorom je látka, ktorá spomaľuje sekundárne neutróny, čím prispieva k udržaniu multiplikačného faktora neutrónov na konštantnej hodnote 1 – vznik stacionárnej reakcii, ovládnutie reťazovej reakcie; ako moderátor sa používa ľahká voda H2O alebo ťažká voda D2O či grafit)
3) riadiace (regulačné) tyče
(vsúvajú sa do prostredia jadrového štiepenia, ich úlohou je pohlcovať sekundárne neutróny a udržať multiplikačný faktor na hodnote 1; regulačné tyče sú zliatiny ocele a kadmia Cd či bóru B) 
4) bezpečnostné (havarijné) tyče

(majú rovnakú funkciu ako regulačné tyče, využívajú sa na zastavenie štiepnej reakcie predovšetkým v nebezpečných situáciach)
5) reflektor neutrónov
(látka, ktorá obklopuje reakčné prostredie reaktora, býba zhotovená prevažne z grafitu; dokáže odrážať neutróny)
6) betónové tienenie
(chráni okolie jadrového reaktora v prípade havárie, straty kontroly nad štiepnou reakciou a následným únikom rádioaktívneho žiarenia)
Energia, ktorá zo štiepnej reakcie vzíde, výrazne zvyšuje kinetickú energiu molekúl vody či oxidu uhličitého v primárnom chladiacom okruhu. Tá sa pri výmene tepla vo výmenníku prenáša na vodu či oxid uhličitý v sekundárnom okruhu. V dôsledku toho sa táto voda mení na paru s obrovskou Ek a svojou vlastnou silou roztáča turbíny, ktoré generujú elektrickú energiu. 
Bezpečnosť jadrových elektrárni proti úniku rádioaktívneho odpadu je inak zabezpečená tromi spôsobmi. Prvou bariérou brániacou úniku radiácie je obal palivových článkov, druhou bariérou je tlaková nádoba a treťou je samotná ochranná nádoba, v  ktorej je reaktor uložený. Pri úniku chladiaceho média z primárneho kruhu by vzniklo množstvo rádioaktívnej pary. Jej úniku do okolia bráni ochranná nádoba.

